Grønne gasser kan dække hele det danske gasforbrug i 2035, femten år tidligere end hidtil antaget. Det viser en ny teknisk vurdering af grønne gassers energipotentiale. Den baserer sig dog på den forudsætning, at der vil være gode rammevilkår for udvikling af grønne gasser. De varslede forhandlinger om et nyt energiforlig i foråret er næste stop på dén udviklingsrute. I mellemtiden tog Synergi på tur med rute 223 i Sønderborg Kommune for at kigge ind i gassens grønne potentialer.